Malawiër in hof vir moord op Pope-egpaarBrian en Tillie Pope. Foto: Verskaf ŉ Man van Malawi verskyn vandag in die Harrismith-landdroshof vir die moord op Brian Pope (62) en sy vrou Tillie (47) wat Sondagoggend koelbloedig doodgeskiet is by ŉ gastehuis in dié Vrystaatse dorp. Sers. Mmako Mophiring, woordvoerder van die polisie, het aan Maroela Media gesê die Malawiese burger is Sondagaand in hegtenis geneem. “Die motief vir die aanval is nog nie bekend nie. Dit sal met verdere ondersoek bepaal word,” het Mophiring gesê. Die man staan tereg op twee aanklagte van moord en een van poging tot moord. Maroela Media het vroeër berig die Pope-egpaar het saam met Brian se seun, Warren, sy vrou, Marlene, en hul twee kinders op die plaas Tweevley oorgebly vir die naweek. Die verdagte is glo die plaas se opsigter. Lees meer hier.